Gandia renova la bandera Ecoplayas com a reconeixement a la gestió ambiental i la sostenibilitat
30 abril 2021

## Gandia renova la bandera Ecoplayas com a reconeixement a la gestió ambiental i la sostenibilitat30 abril 2021Última actualització: 30 abril 2021

![](../gestion/img/6f75b456a1e6f05438e08c44c4beef9519a63515e8f21de13efab3cecf5a2b03.jpg)  
  

El regidor delegat de turisme, **Vicent Mascarell**, ha mostrat la seua satisfacció per la renovació del distintiu Ecoplayas, atorgat recentment pel jurat de la XIV edició dels Premis Bandera Ecoplayas a la platja Nord de Gandia.

Es tracta d'un guardó a nivell nacional que reconeix a aquells municipis que es distingisquen per la qualitat de les seues platges des del punt de vista ambiental, turístic i de sostenibilitat i innovació.

El guardó, atorgat anualment per l'Associació Tècnica per a la Gestió de Residus, Neteja Urbana i Medi Ambient (Ategrus), membre nacional d'ISWA (International Solid Waste Association), reconeix el compromís continu amb la qualitat en tots els aspectes de les platges.

"_Al llarg de tot l'any treballem molt per aconseguir aquest tipus de reconeixements que ens ajuden a millorar i a continuar consolidant-nos com una destinació respectuosa amb l'entorn i que continue caminant cap a la sostenibilitat_" va finalitzar l'edil.